Carl Proske

Carl Proske (født 11. februar 1794 i Gröbnig ved Leobschütz i Oberschlesien, død 20. desember 1861 i Regensburg) var en tysk katolsk prest og musikolog. Han er mest kjent som samler og utviver av kirkemusikalske verker.

Liv og virke
Proske var sønn av en godseier i Oberschlesien. Egentlig skulle den unge Carl overta godset, men han bestemte seg for en annen vei: Etter avsluttet gymnas i Leobschütz studerte han medisin ved universitetet i Wien. Han ble praktiserende lege og gjorde i Napoleonskrigene tjeneste som militærlege. En omvendelsesopplevelse fikk ham til å søke seg inn det katolske presteskapet.

I 1826 ble Proske presteviet i domkirken i Regensburg. Han ble i 1831 kannik og kapellmester ved domkirken i Regensburg. 

Hans mål var å fremme den historiske og nyere vere musica ecclesiae (= sanne kirkelige musikk).

Proskes bibliotek overgikk ifølge testamente til det biskoppelige bibliotek i Regensburg.

Referanser

Kilder 
 

Tyske musikkhistorikere
Tyske musikkteoretikere
Tyske katolske prester
Personer fra Głubczyce fylke